Carolus Renner
Carolus Renner (natus in Untertannowitz die 14 Decembris 1870; Vindobonae mortuus die 31 Decembris 1950), alumnus universitatis Vindobonensis, fuit politicorum peritus et Austriae praeses ab anno 1945 usque ad annum 1950.

Vita politica

Renner primo laborabat tamquam bibliotecarius parlamenti Vindobonensis. Postquam socialdemocraticis adhaesit, factus est - una cum Rudolpho Hilferding et Ottone Bauer - repraesentans sic dicti Austromarxismi. Haec motio voluit adaptare ideas sinistrorum ad problemata status multorum populorum. Renner operam dabat restruendae monarchiae ad statum magis foederalem. Ab anno 1907 Renner erat legatus in Austriaco consilio publico (Reichstag). Monarchia corrupta Renner creatus est regens gubernatorius (1918-20) et ab exteris negotiis minister (1918-20). Renner particeps erat in foedere de pace faciendo apud Sanctum Germanum in Laya ante portas Lutetiae situm.

Forma civitatis provisoria, lege de Habsburgis et amplissimis legibus socialibus gubernium Caroli Renner fundamenta Primae Respublicae posuit. Inter 1920-34 Renner membrum erat consilii publici (Nationalrat), inter 1931-33 vel eius praeses. Anno 1934 Carolus Renner in vincula coniectus est regentibus tyrannice democraticis christianis. Ideo Renner favebat anno 1938 occuptationi et extinctioni Austriae exercitu Germaniae Nazisticae. 

Mense Aprili anni 1945 Renner praefuit transitorio gubernio bello finito. Mense Decembri anni eiusdem electus est primus Praeses foederalis Austriacus Secundae Respublicae.

Nexus externi 
 
 

Nati 1870
Mortui 1950
Cancellarii Austriae
Praesides Austriae
Sepulturae in Zentralfriedhof
Alumni Universitatis Vindobonensis